
	VENTSPILS VALSTSPILSĒTAS PAŠVALDĪBAS DOME

	Jūras iela 36, Ventspils, LV3601, Latvija, tālr.: 63601100, e-pasts: dome@ventspils.lv



PASKAIDROJUMA RAKSTS

Ventspils valstspilsētas pašvaldības domes 2026.gada __. _______ saistošajiem
 noteikumiem Nr.__
“Grozījumi Ventspils valstspilsētas pašvaldības domes 2024.gada 19.decembra saistošajos noteikumos Nr.29 “Par kārtību, kādā Ventspils valstspilsētas pašvaldībā tiek sniegta palīdzība kvalificētiem speciālistiem nodrošināšanai ar dzīvojamo telpu”””

	
	Paskaidrojuma raksta sadaļa
	Norādāmā informācija

	1. Mērķis un nepieciešamības pamatojums
	Saistošo noteikumu projekta mērķis ir aktualizēt Ventspils valstspilsētas pašvaldības (turpmāk – Pašvaldība) institūciju un struktūrvienību kompetenci saistībā ar Pašvaldības nekustamo īpašumu pārvaldības pilnveidošanu un Pašvaldības iestādes “Ventspils domes administrācija” Dzīvokļu nodaļas reorganizāciju. Dzīvokļu nodaļas funkciju pieņemt lēmumus par dzīvokļu izīrēšanu zemas īres dzīvojamās mājās un dzīvojamās telpas īres līgumu noslēgšanu paredzēts nodot Pašvaldības iestādes “Ventspils domes administrācija” Finanšu nodaļai. Tādēļ saistošajos noteikumos nepieciešams aizstāt atsauces uz Dzīvokļu nodaļu ar atsaucēm uz Finanšu nodaļu atbilstoši jaunajam kompetenču sadalījumam. Grozījumi nodrošinās saistošo noteikumu atbilstību Pašvaldības administrācijas struktūrai un attiecīgās funkcijas nepārtrauktu izpildi.

	2. Fiskālā ietekmi uz pašvaldības budžetu
	Saistošo noteikumu projektam nav papildu fiskālās ietekmes uz Pašvaldības budžetu. Dzīvokļu nodaļas funkciju pārdali un ar to saistītās strukturālās izmaiņas paredzēts īstenot Pašvaldības budžetā apstiprinātā finansējuma amata vietu atlīdzībai ietvaros. Papildu finanšu līdzekļi projekta izpildei nav nepieciešami.

	3. Sociālā ietekme, ietekme uz vidi, iedzīvotāju veselību, uzņēmējdarbības vidi  pašvaldības teritorijā, kā arī plānotā regulējuma ietekme uz konkurenci
	Saistošo noteikumu projekts nerada tiešu sociālo ietekmi un neietekmē vidi, iedzīvotāju veselību, uzņēmējdarbības vidi vai konkurenci. Grozījumi ir organizatoriski un nemaina personu tiesības, pienākumus vai nosacījumus dzīvokļu īrei zemas īres dzīvojamās mājās.

	4.Ietekme uz administratīvajām procedūrām un to izmaksām
	Grozījumi nemaina privātpersonām piemērojamās administratīvās procedūras pēc būtības un nerada tām papildu izmaksas. Pēc Dzīvokļu nodaļas reorganizācijas saistošajos noteikumos paredzēto lēmumu pieņemšanu un dzīvojamo telpu īres līgumu noslēgšanu nodrošinās Finanšu nodaļa atbilstoši tai nodotajai kompetencei.

	5.Ietekme uz pašvaldības funkcijām un cilvēkresursiem
	Projekts ietekmē Pašvaldības funkcijas izpildes organizāciju un cilvēkresursu sadalījumu. Dzīvokļu nodaļu paredzēts likvidēt kā atsevišķu Pašvaldības iestādes “Ventspils domes administrācija” struktūrvienību, divas no trim tās amata vienībām pārceļot uz Finanšu nodaļu un izveidojot Finanšu nodaļas struktūrvienību – Nodokļa administrēšanas un dzīvokļu īres daļu. Jaunās funkcijas izpildi paredzēts nodrošināt ar pārceltajiem Dzīvokļu nodaļas darbiniekiem un Finanšu nodaļas darbiniekiem.

	6.Informācija par izpildes nodrošināšanu
	Saistošo noteikumu izpildi nodrošinās Pašvaldības iestādes „Ventspils domes administrācija” Finanšu nodaļa, izmantojot tās rīcībā esošos administratīvos un cilvēkresursus. 

	7.Prasību un izmaksu samērīgums pret ieguvumiem, ko sniedz mērķa sasniegšana
	Projektā paredzētie grozījumi ir samērīgi ar sasniedzamo mērķi, jo tie aprobežojas ar saistošo noteikumu pielāgošanu jaunajam Pašvaldības institucionālās kompetences sadalījumam. Grozījumi nodrošina tiesisko skaidrību, kompetentās struktūrvienības korektu norādīšanu un funkcijas nepārtrauktu izpildi, neradot papildu prasības vai izmaksas privātpersonām un Pašvaldības budžetam.

	8.Izstrādes gaitā veiktās konsultācijas ar privātpersonām un institūcijām
	[bookmark: _Hlk205460437]Atbilstoši Pašvaldību likuma 46. panta trešajā daļā noteiktajam, laika posmā no 2026.gada 14.oktobra līdz 28.oktobrim (ieskaitot) sabiedrības viedokļa noskaidrošanai saistošo noteikumu projekts un paskaidrojuma raksts tika publicēts Pašvaldības tīmekļa vietnē www.ventspils.lv sadaļas “Iedzīvotāju līdzdalība" apakšsadaļā “Viedokļa izteikšana par saistošo noteikumu projektiem”. Noteiktā termiņa ietvaros priekšlikumi par saistošo noteikumu projekta redakciju ___ saņemti. 
Noteikumu projekts izskatīts Pašvaldības Likumības komisijā (14.10.2026.) un Finanšu komitejā (___.___.2026.).








Ventspils valstspilsētas pašvaldības domes priekšsēdētājs 				J. Vītoliņš						

